text: Førerløs bil havnede på motorvej
  22 april 2018 kl. 16.22
  En førerløs bil skabte søndag eftermiddag ballade på motorvejen ved Vejlefjordbroen. 
  Søndag eftermiddag lidt efter klokken 16 havnede en førerløs bil i tredje vognbane på E45 i nordgående retning lige før Vejlefjordbroen. Hvordan bilen endte der, er Sydøstjyllands politi ikke klar over.
  - Vi ved det ikke, men vi har en formodning om, at den måske er trillet fra en rampe. Hvad den så har lavet der, kan jeg heller ikke forklare, siger vagtchef ved Sydøstjyllands politi, Jesper Duus. 
  - Folk var heldigvis opmærksomme, så der skete ingen uheld, inden vi fik fjernet bilen igen.
  